|  |
| --- |
| C:\Users\Csilla\Desktop\Tokorcs.jpg  TOKORCS KÖZSÉG ÖNKORMÁNYZATA |
| Tokorcs Község Önkormányzata a településkép védelméről szóló 2016. évi LXXIV. törvény, és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314//2012. (XI.8.) Korm. rendelet (Korm. rendelet) alapján a település teljes közigazgatási területére településképi arculati kézikönyvet és településképi rendeletet készít.  A településképi arculati kézikönyv egyeztetési dokumentációja elkészült.  Értesítjük a település lakosságát a civil-, érdekképviseleti- és gazdálkodó szervezeteket, valamint a településen működő elismert egyházakat, mint partnereket, hogy az Önkormányzat a partnerségi egyeztetésről szóló önkormányzati rendelet és a Korm. rendelet alapján – a teljes körű nyilvánosság biztosítása érdekében –  2018. július 3-án (kedden) de. 9.00 órakor  a Tokorcsi Faluházban  (Tokorcs, Szabadság u. 15.)  l a k o s s á g i f ó r u m o t  tart, az alábbi témakörben:   1. Településképi arculati kézikönyv bemutatása, tájékoztatás, lakossági véleményezés   Az elkészült településképi arculati kézikönyv tervezete a Faluházban (Tokorcs) és a Nagysimonyi Közös Önkormányzati Hivatalban (Nagysimonyi, Kossuth L. u. 12.) ügyfélfogadási időben, valamint az önkormányzat honlapján (www.tokorcs.hu) megtekinthető.  A dokumentumokkal kapcsolatos véleményüket június 25. és július 11. között írásban, az alábbiak szerint közölhetik:   * papír alapon Tokorcs Község Polgármesterének címezve (9561 Tokorcs, Szabadság u. 15.) postai úton, vagy személyesen átadva, vagy * elektronikus levélben a [nsimonyi@airplanet.hu](mailto:nsimonyi@airplanet.hu) e-mail-címre megküldéssel, a honlapon megtalálható adatlapon, ami az Önkormányzat székhelyén és a lakossági fórum helyszínén papír alapon is átvehető. |
| A dokumentumokkal kapcsolatos észrevételeiket a lakossági fórumon is ismertethetik. |
| Tokorcs, 2018. június 25. |
| (: Lengyelné Csizmazia Éva :) |
| polgármester |